Кадыралиев Аскер
Кадыралиев Аскер (1937, Ысык-Көл облусу, Ысык-Көл району, Бостери айылы 1994, Бишкек) – медицина илимдеринин доктору (1979), профессор (1982). Кыргыз Мамлекеттик Медицина институтун бүтүргөн (1960). 1961-жылдан Республикалык санитардык агартуу үйүндө методист, Кыргыз Мамлекеттик Медицина институтунун патологиялык физиология кафедрасында ассистент, доцент, 1979-91-ж. санитария-гигиена факультетинин деканы, ошону менен бирге 1984-жылдан өмүрүнүн аягына чейин кафедра башчы болуп эмгектенген. Илимий изилдөөлөрү кан айлануу, дем алуу системасынын кансыроодогу функциялык өзгөрүүсүн жана жүрөк капкаларынын патологиясын изилдөөгө арналган. 100дөн ашык илимий эмгеги, анын ичинде 4 монографиясы бар.
Эмгектери: Течение острой кровопотери в условиях высокогорья. Ф., 1973; Внешняя среда и сердца (в соавторстве). Ф., 1984; Работа сердца в условиях высокогорья, осложненная кровопотерией и метральным пороком. Ф., 1988. 
Инсандар

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5